Cuneiform Tablet CCT 3 28b (BM 113288)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša ki-ma ku-a-tí-ma a-na in-bi-IŠTAR qí-bi-ma i-2 me-at 40 TÚG lu ku-wa-ú-tum lu ša kà-ṣa-ri ša a-bu-um-DINGIR ú-šé-ri-ba-ni TÚG.ḪI.A a-na É.GAL-lim e-li-ú-ma ŠÀ.BA 12 TÚG ni-is-ḫa-tim É.GAL-lúm il₅-qé 22 TÚG a-na ší-mì-im É.GAL-lúm il₅-qé 1 TÚG a-na GAL ḫu-ur-ša-tim a-ta-ta i-ší TÚG.ḪI.A a-na ša a-ta-ta ša-ak-nu-ú šu-ma-mì-in₄ TÚG.ḪI.A a-na ša a-ta-ta lá i-ši-ik-nu a-na TÚG.ḪI.A ni-ip-lá-aḫ-mì-in₄ ki-ma TÚG.ḪI.A i-na É.GAL-lim ur-dá-ni-ni 47 TÚG.ḪI.A ša ku-nu-ki-kà a-ta-ta il₅-qé 42 TÚG ša ku-nu-uk a-wi-lim a-šur-ma-lik il₅-qé 30 TÚG ša ku-nu-uk a-šur-GAL šu-IŠTAR il₅-qé ri-iḫ-tí TÚG.ḪI.A a-na a-bu-um-DINGIR ni-dí-in ù ṣú-ḫa-ru-um ša i-ku-pí-a-šur i-za-az-ma TÚG.ḪI.A a-na ší-mì-im i-ta-na-dí-nu-šu-nu